อายุเพิ่งจะ15ยังไม่มีอาสุจิ เสียงยังไม่แตก สูง150 ยังไม่มีขน นี่ปกติใหมครับ รู้สึกโตช้ากว่าเพื่อนๆ
สวัสดีค่ะ วัยรุ่นเป็นวัยที่มีการเปลี่ยนแปลงเกิดขึ้นหลายด้าน และจะต้องมีการปรับตัวหลายด้านพร้อมๆกันวัยรุ่นจะเริ่มเมื่ออายุประมาณ 12-13 ปี เพศหญิงจะเข้าสู่วัยรุ่นเร็วกว่าเพศชายประมาณ 2 ปี และจะเกิดการพัฒนาไปจนถึงอายุประมาณ 18 ปี จึงจะเข้าสู่วัยผู้ใหญ่ โดยจะเกิดการเปลี่ยนแปลงอย่างมากในพัฒนาการด้านต่างๆ ในเพศชายหลักๆก็คือ การเปลี่ยนแปลงทางเพศ นมขึ้นพาน(หัวนมโตขึ้นเล็กน้อย กดเจ็บ) เสียงแตก หนวดเคราขึ้น และเริ่มมีฝันเปียกคือมีการหลั่งน้ำอสุจิออกมาโดยการเปลี่ยนแปลงทางเพศในวัยรุ่นเพศชายนั้นมักจะเกิดได้ตั้งแต่วัย 12-13 ปีขึ้นไปไปจนถึงวัยประมาณ 18 ปี ดังนั้นในตอนนี้ที่ยังมีการเปลี่ยนแปลงทางเพศที่ไม่เต็มที่ก็ยังไม่ต้องกังวลจนเกินไปนัก ให้ดูแลสุขภาพทั่วไปให้ดี ออกกำลังกายเพื่อเสริมสร้างความแข็งแรงของกล้ามเนื้อสม่ำเสมอ รับประทานอาหารให้ครบ 5 หมู่ ใช้เวลากับเพื่อนๆและคนในครอบครัว หากิจกรรมที่ชอบทำและพัฒนาตนเองไปในด้านที่ถนัด และหากมีความสงสัย หรือยังกังวลใจในเรื่องพัฒนาการด้านใดๆ หรือคิดว่ามีความผิดปกติในด้านใด สามารถไปพบแพทย์เพื่อปรึกษาหรือรับคำแนะนำเพิ่มเติมได้